এ সপ্তাহেও রাজধানীর বাজারে কিছু নিত্যপণ্যের দাম বাড়তি। সবচেয়ে বেশি বেড়েছে পেঁয়াজ এবং কাঁচা মরিচের দাম। ১০ থেকে ১৫ টাকা বেড়ে ৫৫ টাকা কেজি দরে বিক্রি হচ্ছে দেশি পেঁয়াজ। সেই সাথে কেজিতে ৩ থেকে পাঁচ টাকা বেড়েছে আমদানি করা পেঁয়াজের দাম। এছাড়া কেজিতে পাঁচ টাকা বেড়েছে রসুনের দাম। হালি প্রতি তিন টাকা বেড়ে ৩৫ টাকা দরে বিক্রি হচ্ছে ফার্মের মুরগীর ডিম। এছাড়া, স্বর্ণা চালের দাম কেজিতে দু’টাকা বেড়ে ৪২ টাকা কেজি দরে বিক্রি হচ্ছে। আগের বাড়তি দামেই বিক্রি হচ্ছে আমদানি করা চাল।